NEUVOSTON ASETUS (ETY) N:o 591/79,
annettu 26 päivänä maaliskuuta 1979,
tiettyjen säilykkeiden valmistukseen käytettävien oliiviöljyjen tuotantotukea koskevista yleisistä säännöistä
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1562/78(2), ja erityisesti sen 20 a artiklan toisen kohdan,
ottaa huomioon yhteisön ja Kreikan välisestä rasvojen kaupasta 23 päivänä marraskuuta 1978 annetun neuvoston asetuksen (ETY) N:o 2749/78(3) ja erityisesti sen 9 artiklan,
ottaa huomioon komission ehdotuksen,
sekä katsoo, että
asetuksen N:o 136/66/ETY 20 a artiklassa säädetään, että kala- tai kasvissäilykkeiden valmistukseen käytettävään oliiviöljyyn voidaan soveltaa tuotantotukijärjestelmää tai tuontimaksun keskeyttämistä kokonaan tai osittain; oliiviöljyn markkinoiden ominaisuuksien ja saadun kokemuksen perusteella tuotantotukijärjestelmä vaikuttaa sopivimmalta; on tarpeen antaa tämän järjestelmän soveltamista koskevat yleiset säännöt,
tuotantotuen on annettava tuen saajille mahdollisuus ostaa yhteisön markkinoilta lähellä maailmanmarkkinahintoja olevaan hintaan sitä öljylaatua, jota he käyttävät useimmin valmistuksessaan; tämän vuoksi tuotantotuki on vahvistettava neitsytoliiviöljystä puhdistamalla saatujen öljyjen tuontimaksun muuttuvan maksuosan perusteella,
asianomaisille olisi taattava säilykkeissä käytettävän oliiviöljyn omakustannushinnan tietty vakaus; tätä varten tuki on vahvistettava tarpeeksi pitkälle ajanjaksolle ottamatta huomioon tuontimaksun suhteellisen vähäisiä muutoksia,
asetuksen N:o 136/66/ETY 11 artiklassa säädetään yhteisöstä peräisin olevan oliiviöljyn kulutustuen myöntämisestä; asetuksen (ETY) N:o 3089/78(4) 1 artiklan mukaan tämä tuki myönnetään ainoastaan hyväksytyille oliiviöljyn pakkausyrityksille; on kuitenkin tarpeen korottaa yhteisöstä peräisin oleville öljyille myönnettävää tukea kulutustuen suuruisella summalla, jottei yhteisöstä peräisin olevia öljyjä saatettaisi epäsuotuisaan asemaan tuotaviin öljyihin verrattuna,
asetuksessa (ETY) N:o 2751/78(5) säädetään, että tuontimaksut vahvistetaan tarjouskilpailulla, kun tietyt edellytykset täyttyvät; sovellettaessa tätä menettelyä komissio vahvistaa vähimmäistuontimaksun puhdistetuille oliiviöljyille; tällöin olisi säädettävä tuotantotuen vahvistamisesta näiden vähimmäismaksujen perusteella,
tukijärjestelmän moitteettoman toiminnan varmistamiseksi olisi tukea vahvistettaessa otettava huomioon kyseisen tuen soveltamisjakson alussa säädetty mahdollinen kynnyshinnan huomattava muutos sekä tuontimaksun huomattava muutos saman jakson aikana,
tuki on myönnettävä ainoastaan määrille, jotka todella käytetään säilykkeisiin; tämän vuoksi on tarpeen, että jäsenvaltiot huolehtivat soveltuvan valvontajärjestelmän soveltamisesta, ja
tällä asetuksella korvataan asetukset (ETY) N:o 155/71(6) ja (ETY) N:o 1794/76(7); nämä asetukset on kumottava,
ON ANTANUT TÄMÄN ASETUKSEN:
1 artikla
Kala- ja kasvissäilykkeiden valmistukseen käytettävään oliiviöljyyn sovelletaan tuotantotukijärjestelmää.
Tämän järjestelmän soveltamista koskevat yleiset säännöt määritellään seuraavissa artikloissa.
2 artikla
Myönnetään tuotantotuki oliiviöljylle, jota käytetään yhteisen tullitariffin alanimikkeisiin16.04 B, C, D, E, F ja G kuuluvien kalasäilykkeiden ja kyseisen tariffin nimikkeeseen 20.02 kuuluvien kasvissäilykkeiden valmistukseen.
3 artikla
Komissio vahvistaa tuotantotuen joka toinen kuukausi, sanotun kuitenkaan rajoittamatta 7 artiklan toisen kohdan säännösten soveltamista.
4 artikla
1. Jollei 6 artiklasta muuta johdu, tuen määrä on samansuuruinen kuin yhteisen tullitariffin alanimikkeeseen 15.07 A II a kuuluvien oliiviöljyjen tuonnissa sovellettavien maksujen muuttuvan maksuosan aritmeettinen keskiarvo tuen täytäntöönpanokuukautta edeltävien kahden kuukauden ajalta.
Jos säilykkeiden valmistamiseen käytetty oliiviöljy on kuitenkin tuotettu yhteisössä, tuki on samansuuruinen kuin edellä tarkoitettu keskiarvo, johon on lisätty tuen täytäntöönpanopäivänä voimassa olevan kulutustuen suuruinen määrä.
2. Aiemmin vahvistettu tuki säilytetään, jos tämän tuen ja 1 kohdan mukaisesti lasketun uuden määrän välinen erotus ei ylitä määritettävää määrää.
5 artikla
1. Sovellettaessa asetuksen N:o 136/66/ETY 16 artiklassa ja asetuksen (ETY) N:o 2749/78 5 artiklassa tarkoitettua tarjouskilpailumenettelyä tuotantotuki vahvistetaan vähimmäismaksujen perusteella, jotka vahvistetaan tämän menettelyn mukaisesti yhteisen tullitariffin alanimikkeeseen 15.07 A II a kuuluville öljyille, jollei tämän asetuksen 6 artiklasta muuta johdu.
2. Jos säilykkeiden valmistamiseen käytetty oliiviöljy on kuitenkin tuotettu yhteisössä, 1 kohdan mukaisesti määritettyyn määrään lisätään tuen täytäntöönpanopäivänä voimassa olevan kulutustuen suuruinen määrä.
6 artikla
1. Jos päätetään käyttää tarjouskilpailumenettelyä, komissio vahvistaa tuotantotuen 5 artiklan mukaisesti ensimmäisen kerran silloin, kun 4 artiklan mukaisesti vahvistettu tuki erääntyy, ja jos on vahvistettu vähintään kaksi vähimmäismaksua.
2. Jos tarjouskilpailumenettely päätetään lopettaa, komissio vahvistaa tuen 4 artiklan mukaisesti ensimmäisen kerran silloin, kun 5 artiklan mukaisesti vahvistettu tuki erääntyy, ja jos asetuksen N:o 136/66/ETY 15 artiklan mukaisesti on vahvistettu vähintään kaksi maksua.
7 artikla
Jos kynnyshintaa aiotaan muuttaa huomattavasti tuen voimassaoloajan alussa, tuen vahvistamisessa voidaan ottaa huomioon myös uuden kynnyshinnan ja aiemmin voimassa olleen kynnyshinnan välinen ero.
Muutettaessa huomattavasti tuontimaksuja tuen voimassaoloajan aikana tukea voidaan muuttaa vastaavasti kyseisen jakson aikana.
8 artikla
1. Oikeus tukeen saadaan, kun öljyä käytetään säilykkeiden valmistamiseen.
2. Jäsenvaltioiden on varmistettava valvontajärjestelmällä, että tuotantotuki myönnetään ainoastaan oliiviöljylle, jota käytetään 2 artiklassa tarkoitettujen kala- ja kasvissäilykkeiden valmistamiseen.
9 artikla
Yksityiskohtaiset säännöt tämän asetuksen ja erityisesti 8 artiklan 2 kohdassa tarkoitetun valvontajärjestelmän soveltamisesta annetaan asetuksen N:o 136/66/ETY 38 artiklassa säädettyä menettelyä noudattaen.
10 artikla
Kumotaan asetukset (ETY) N:o 155/71 ja (ETY) N:o 1794/76.
11 artikla
Tämä asetus tulee voimaan 1 päivänä huhtikuuta 1979.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä maaliskuuta 1979.